Grateful Dead

Grateful Dead bola americká rocková kapela, ktorá vznikla v San Franciscu roku 1965. Táto skupina bola známa svojráznym hudobným štýlom, ktorý bol zmesou prvkov rocku, folku, bluegrassu, blues, reggae, country, džezu, psychedélii, space rocku ale aj gospelovej hudby. Koncertné vystúpenia tejto kapely boli charakteristické dlhými improvizovanými hudobnými štruktúrami. Skupina Grateful Dead mala svoju dlhoročnú fanúšikovskú základňu zvanú „Deadhead“, ktorá ich sprevádzala a bola preslávená svojou oddanosťou k hudobnej produkcii svojej obľúbenej skupiny.  V zozname najlepších umelcov všetkých čias, ktorý zverejnil časopis Rolling Stone sa táto kapela umiestnila na 55. mieste.

Svoj debutový album The Grateful Dead skupina vydala v roku 1967. Po ňom tejto kapele vyšlo niekoľko desiatok albumov so štúdiovými a koncertnými nahrávkami. V roku 1995 sa skupina Grateful Dead rozpadla.

Členovia skupiny

Zakladajúci členovia (1965–1967) 
 Jerry Garcia – sólová gitara, vokály
 Bob Weir – rytmická gitara, vokály
 Ron "Pigpen" McKernan – klávesy, harmonika, perkusie, vokály
 Phil Lesh – basová gitara, vokály
 Bill Kreutzmann – bicie, perkusie

Posledná zostava (1992–1995) 
 Jerry Garcia – sólová gitara, vokály
 Bob Weir – rytmická gitara, vokály
 Vince Welnick – klávesy, vokály
 Phil Lesh – basová gitara, vokály
 Bill Kreutzmann – bicie, perkusie
 Mickey Hart – bicie, perkusie

Ďalší členovia (medzi r. 1967-1992) 
 Bruce Hornsby – klávesy, vokály
 Brent Mydland – klávesy, vokály
 Keith Godchaux – klávesy
 Donna Godchaux – vokály
 Tom Constanten – klávesy

Referencie

Iné projekty 
 

Hudobné skupiny USA
Woodstock Music and Art Fair
Interpreti Warner Bros. Records